Părinții elevilor din clasele primare trebuie să aleagă opționalele
- Iuliu Vlădescu
- 14 mai 2024, 19:12
Părinții elevilor din clasele primare trebuie să depună, în perioada următoare, cererile pentru discipline opționale pe care să le urmeze copiii lor anul viitor.
Ce pot alege părinții
Disciplinele, din care părinții trebuie să aleagă una singură, vor fi propuse părinților de o comisie a instituției de învățământ, cu recomandarea Consiliului Elevilor. Acestea trebuie să aibă la bază interesele copiilor, dar și să țină cont de gradul de calificare al cadrelor didactice.
Pentru viitorul an de învățământ, părinții de elevi din clasele primare vor putea a alege una dintre cele 22 de discipline opționale prevăzute în Planul-cadru pentru învățământul primar, gimnazial și liceal pentru anul de studii 2024/2025.
Iată și lista disciplinelor:.
Limbă și comunicare
- Cultura bunei vecinătăți
- O oră pentru lectură
- În împărăția cuvântului
- Tainele comunicării
- Elemente de cultură și civilizație a Franței
- Educație pentru media (cl. III-IV)
- English for Future
- Matematică și științe
- Educație ecologică
- Educație pentru sănătate
- Matematica distractivă
- În împărăția lui MATE
- Robotica (cl. III-IV)
- Informatica (cl. II-IV)
- Matematica în cotidian (cl. I-IV)
- Matematica pentru isteți (cl. I-IV)
- Educație socioumanistică
Religia
- Educație economică și antreprenorială (cl. I-IV)
- Educație interculturală
- Educație pentru drepturile omului (cl. I-IV)
- Chișinăul meu (cl. III-IV)
- Sport
Educație fizică și fotbal (cl. I-IV)
În împărăția șahului (cl. I-IV)
Ce trebuie să facă părinții
La clasele gimnaziale și liceale, disciplinele opționale sunt alese de elevi. Dar în cazul elevilor claselor primare, disciplinele opționale trebuie alese de părinții sau reprezentanții legali ai acestora, la ședințele cu părinții.
Anterior, școala trebuie să îi informeze, în luna mai, pe părinți, despre oferta de cursuri opționale. De asemenea, părinții pot să participe, pe parcursul anului, ca invitați, la anumite lecții ale disciplinei opționale, alături de membri ai comunității precum autorități publice locale, antreprenori, polițiști sau persoane cu mare notorietate.
În cazul părinților de copii ce urmează să fie înmatriculați în clasa întâi, opționalele se trec în cererea de înscriere.